# A hatásvizsgálat lefolytatásának részletes szabályai

Az **Óbudai Egyetem** (a továbbiakban: „**Egyetem**”) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 Rendeletében (a továbbiakban: „**Rendelet**” vagy „**GDPR**”), valamint az információs önrendelkezési jogról és az információszabadságról szóló 2011. évi CXII. törvényben foglaltaknak való megfelelés, az adatvédelem és adatbiztonság rendjének szabályozása végett a Rendelet 5. cikk (2) bekezdésében foglalt elszámoltathatóság elvére, valamint a Rendelet 35. cikkére tekintettel, az alábbiakban részletesen szabályozza a hatásvizsgálat lefolytatása kapcsán felmerülő kérdéseket.

A jelen dokumentum az Egyetem adatkezelési és adatvédelmi szabályzatának (a továbbiakban: „**Szabályzat**”) elválaszthatatlan mellékletét képezi.

# Hatásvizsgálat lefolytatása

* 1. Amennyiben az Egyetem által tervezett valamely adatkezelés – figyelemmel annak jellegére, hatókörére, körülményeire és céljaira –, valószínűsíthetően magas kockázattal jár természetes személyek jogaira és szabadságaira nézve, az Egyetem az adatkezelést megelőzően hatásvizsgálatot folytat le.
  2. A hatásvizsgálatot különösen az alábbi esetekben kell lefolytatni:
  3. az adatkezelés a természetes személyekre vonatkozó egyes személyes jellemzők olyan módszeres és kiterjedt értékelésére irányul, amely automatizált adatkezelésen – ideértve a profilalkotást is – alapul, és amelyre a természetes személy tekintetében joghatással bíró vagy a természetes személyt hasonlóképpen jelentős mértékben érintő döntések épülnek;
  4. a Rendelet 9. cikke szerinti – és a Szabályzat VIII. fejezete szerinti külön mellékletben részletezett – személyes adatok különleges kategóriái, vagy az érintettre vonatkozó büntetőjogi felelősség megállapítására vonatkozó határozatokra és bűncselekményekre vonatkozó személyes adatok nagy számban történő kezelése; vagy
  5. nyilvános helyek nagymértékű, módszeres megfigyelése.
  6. A fenti eseteken túl hatásvizsgálatot kell lefolytatni továbbá a Nemzeti Adatvédelmi és Információszabadság Hatóság által meghatározott további adatkezelési műveletek esetében.
  7. A hatásvizsgálat kiterjed legalább:

1. a tervezett adatkezelési műveletek módszeres leírására és az adatkezelés céljainak ismertetésére, beleértve adott esetben az adatkezelő által érvényesíteni kívánt jogos érdeket;
2. az adatkezelés céljaira figyelemmel az adatkezelési műveletek szükségességi és arányossági vizsgálatára;
3. az érintett jogait és szabadságait érintő kockázatok vizsgálatára; és
4. a kockázatok kezelését célzó intézkedések bemutatására, ideértve a személyes adatok védelmét és az e rendelettel való összhang igazolását szolgáló, az érintettek és más személyek jogait és jogos érdekeit figyelembe vevő garanciákat, biztonsági intézkedéseket és mechanizmusokat.
   1. Az Egyetem adott esetben – a kereskedelmi érdekek vagy a közérdek védelmének vagy az adatkezelési műveletek biztonságának sérelme nélkül – kikéri az érintettek vagy képviselőik véleményét a tervezett adatkezelésről.
   2. Ha az adatvédelmi hatásvizsgálat megállapítja, hogy az adatkezelés az Egyetem által a kockázat mérséklése céljából tett intézkedések hiányában valószínűsíthetően magas kockázattal jár, a személyes adatok kezelését megelőzően az Egyetem konzultál a felügyeleti hatósággal.
   3. Az Egyetem szükség szerint, de legalább az adatkezelési műveletek által jelentett kockázat változása esetén ellenőrzést folytat le annak értékelése céljából, hogy a személyes adatok kezelése az adatvédelmi hatásvizsgálatnak megfelelően történik-e.